રાજ્યમાં હજુ પણ કેટલાક જિલ્લાઓમાં ઓછો વરસાદ પડવાના કારણે ખેડૂતો ના પાકને નુકશાન થવાની ભીતી સર્જાઈ છે.ત્યારે ઓછા વરસાદ વાળા જિલ્લાઓમાં સરકાર દ્વારા નર્મદા નું વધુ પાણી આપી ખેડૂતો માટેનો મહત્વ નો નિર્ણય રાજ્ય સરકાર લેશે. આ અંગે સૂત્રો દ્વારા મળતી માહીતી મુજબ નર્મદા કેનાલમા થી સિંચાઈ માટે વધુ પાણી છોડવા સરકારનું આયોજન વિચારણા હેઠળ છે. ગઈકાલે ગુરુવારે રજા હોવા છતાં મુખ્યમંત્રી વિજય ભાઈ રૂપાણી ના નિવાસસ્થાને મોડી સાંજે મેહત્વની બેઠક મળી હતી. જેમાં ખેડૂતો ના પ્રશ્નો મુદ્દે મહત્વની ચર્ચા કરવામાં આવી હતી. સાથે સાથે ઓછા વરસાદ વાળા વિસ્તારોમાં આગામી દિવસોમાં નર્મદા મા થી સિંચાઈ માટે વધુ પાણી પુરવઠો છોડવાનો નિર્ણય કરવામાં આવ્યો હોવાનું સૂત્રો દ્વારા જાણવા મળ્યું છે. અને ટૂંક સમયમાં આ નિર્ણય અંગે સરકાર દ્વારા સત્તાવાર જાહેરાત કરવામાં આવશે. તેમ સૂત્રો દ્વારા જાણવા મળ્યું છે.